Document ID: /roh_data/filtered/fineweb-2-filterrobots_roh.jsonl.gz/26351

La Sfida è l'emprima cursa da passlung da pliras etappas en Engiadina. Cumenzà ha tut venderdi ils 2. da favrer a Puntraschigna cun il prolog da 4 kilometers. La 2. etappa è vegnida realisada a Silvaplauna cun ina distanza da 12 kilometers e dumengia è lura stada l'etappa royala a Malögia cun 10,3 kilometers e 540 meters differenza d'autezza.
Il tour de ski, che mintgin enconuscha, è stà l'exempel per quest'idea en Engiadina. La premiera è stada in grond success – passa 110 sportistas e sportists èn stads da la partida.
Ils iniziants han vulì realisar ina cursa da pliras etappas en differentas vischnancas era per rinforzar il spiert da cuminanza da las vischnancas in Engiadina.